5.9.2014. Službeni list Europske unije L 265/3 PROVEDBENA UREDBA KOMISIJE (EU) br. 945/2014 od 4. rujna 2014. o utvrđivanju provedbenih tehničkih standarda u pogledu relevantnih indeksa diversificiranih na odgovarajući način u skladu s Uredbom (EU) br. 575/2013 Europskog parlamenta i Vijeća (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtje- vima za kreditne institucije i investicijska društva i o izmjeni Uredbe (EU) br. 648/2012 ('), a posebno njezin članak 344. stavak 1. treći podstavak, budući da: (1) _ U skladu s člankom 344. stavkom 4. Uredbe (EU) br. 575/2013 specifični rizik budućnosnice na osnovi dioničkog indeksa koja bi se u skladu s tim člankom tretirala kao zasebni vlasnički instrument može se zanemariti ako se navedenim dioničkim indeksom trguje na burzi te ako predstavlja relevantan indeks koji je diversificiran na odgovarajući način. (2) — Ako je budućnosnica na osnovi dioničkog indeksa kojom se trguje na burzi diversificirana na odgovarajući način, može se pretpostaviti da takav dionički indeks ne predstavlja specifični rizik. Smatra se da je taj uvjet ispunjen ako indeks sadržava barem 20 vlasničkih instrumenata, nijedan pojedinačni subjekt koji je njima obuhvaćen ne čini više od 25 % ukupnog indeksa, a 10 % najvećih vlasničkih instrumenata (zaokruživanjem broja vlasničkih instrumenata na sljedeći viši prirodni broj) čini manje od 60 % ukupnog indeksa. Osim toga, indeksom moraju biti obuhvaćeni vlasnički instrumenti barem s nacionalnog tržišta među kojima moraju biti vlasnički instrumenti iz najmanje četiri industrije među sljedećim industrijama: nafta i plin, osnovni materijali, industrijska roba, roba široke potrošnje, zdravstvena skrb, potrošačke usluge, telekomunikacije, komunalne usluge, financije i tehnologija. (3) — Budući da se u članku 344. stavku 4. Uredbe (EU) br. 575/2013 upućuje na ,relevantne" prihvatljive indekse, samo su oni dionički indeksi koji su relevantni za financijske institucije u Uniji procijenjeni prema kriterijima za utvrđivanje prihvatljivih dioničkih indeksa. (4) — Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za bankarstvo. (5) — Europsko nadzorno tijelo za bankarstvo provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parla- menta i Vijeća (*), DONIJELA JE OVU UREDBU: Članak 1. Dionički indeksi za potrebe članka 344. Uredbe (EU) br. 575/2013 Popis dioničkih indeksa koji se mogu tretirati u skladu s drugom rečenicom članka 344. stavka 4. Uredbe (EU) br. 575/2013 utvrđen je u Prilogu. () SLL 176,27.6.2013., str. 1. () SLL 331,15.12.2010., str. 12.